Vabariiklik Rahvapartei

Vabariiklik Rahvapartei (türgi keeles Cumhuriyet Halk Partisi (CHP)) on vasaktsentristlik kemalistlik Türgi partei, mis asutati 1923. aastal Rahvapartei nime all. Partei esimene juht oli Mustafa Kemal Atatürk. 1980. aastal suleti Türgis sõjaväelise riigipöörde järel kõik parteid ja Vabariikliku Partei nime kasutamine keelati. Partei taastati endise nime all 1992. aastal. Alates 2023. aasta novembrist juhib parteid Özgür Özel. 2007. aasta parlamendivalimistel osales partei liidus Demokraatliku Vasakparteiga, tulemuseks saadi 20,88% häältest (ja 112 kohta parlamendis). 2011. aasta parlamendivalimistel sai partei 25,95% häältest (ja 135 kohta parlamendis). 2015. aasta parlamendivalimistel sai partei 24,95% (ja 132 kohta parlamendis).